
ΔΕΝ ΕΙΜΑΣΤΕ ΑΝΑΛΩΣΙΜΟΙ! 
ΜΑΘΑΙΝΟΥΜΕ ΤΑ ΔΙΚΑΙΩΜΑΤΑ ΜΑΣ – ΠΑΛΕΥΟΥΜΕ ΓΙΑ ΤΙΣ ΑΝΑΓΚΕΣ ΜΑΣ!

Ο Σύλλογος Εργαζομένων στην Ιδιωτική Εκπαίδευση Ν. Αττικής «Ο Βύρων» καλεί όλους τους συναδέλφους και τις συναδέλφισσες σε εκδήλωση – συζήτηση για τα εργασιακά μας δικαιώματα και τη διεκδίκηση Συλλογικής Σύμβασης Εργασίας, που θα πραγματοποιηθεί την Κυριακή 15 Νοέμβρη, στο μπαρ «Λογιότατος» (Ιωάννου Δροσοπούλου 70, Κυψέλη), στις 18:30!
Στην εκδήλωση θα συμμετέχουν εργατολόγος και εκπρόσωπος της Επιθεώρησης Εργασίας, με τους οποίους θα συζητήσουμε συγκεκριμένα ζητήματα που αντιμετωπίζουμε καθημερινά στους χώρους δουλειάς: 
· Τι δικαιούμαστε σε μισθούς, ωράρια, άδειες, αργίες και αποζημιώσεις;
· Τι ισχύει για τις συμβάσεις ορισμένου χρόνου, τις απολύσεις και την ασφάλισή μας; 
· Πώς αντιμετωπίζουμε την απλήρωτη εργασία, τις αυθαιρεσίες και τις παραβιάσεις των δικαιωμάτων μας; 
· Πώς μπορούμε να διεκδικήσουμε όσα μας στερούν συλλογικά; 

(Μπορείτε να αποστείλετε τυχόν ερωτήσεις όσον αφορά τις συμβάσεις, και όχι μόνο, από πριν στο mail του σωματείου μας vyrwnasedu@gmail.com.)

Θα παρουσιάσουμε επίσης την πρόταση Συλλογικής Σύμβασης Εργασίας που έχει επεξεργαστεί και διεκδικεί το σωματείο μας μαζί με άλλα πανελλαδικά, με σκοπό να εμπλουτιστεί και με τις δικές σας προτάσεις.

ΚΑΝΕΝΑΣ ΜΟΝΟΣ ΤΟΥ – ΟΛΟΙ ΜΑΖΙ ΕΧΟΥΜΕ ΤΗ ΔΥΝΑΜΗ!

Το ΔΣ του Συλλόγου Εργαζομένων στην Ιδιωτική Εκπαίδευση Ν. Αττικής 

